AMANAH อัพราคาเป้าหมายเป็น 3.60 บ.คาดกำไร Q3/62 ขยายตัวอย่างต่อเนื่อง
AMANAH อัพราคาเป้าหมายเป็น 3.60 บ.คาดกำไร Q3/62 ขยายตัวอย่างต่อเนื่อง
AMANAH อัพราคาเป้าหมายเป็น 3.60 บ.คาดกำไร Q3/62 ขยายตัวอย่างต่อเนื่อง
23 ก.ย. 2562

บล.เคทีบี (ประเทศไทย) ระบุในบทวิเคราะห์วันนี้(23ก.ย.62) ว่า คงคำแนะนำ “ซื้อ” แต่ปรับราคาเป้าหมายขึ้นเป็น 3.60 บาท อิง 2020E PBV 2.2x (+2.5SD above 3-yr average PBV) จากเดิม 3.20 บาท อิง 2020E PBV 2.0x โดยเราประเมินกำไรสุทธิไตรมาส 3/62 ที่ 65 ล้านบาท (+66% เทียบช่วงเดียวกันของปีก่อน, +8% ไตรมาสก่อนหน้า) จากสินเชื่อที่ขยายตัวเพิ่มขึ้น +12% เทียบช่วงเดียวกันของปีก่อน, +7% ไตรมาสก่อนหน้า
นอกจากนี้เราเชื่อว่าค่าใช้จ่ายในตั้งสำรองปรับตัวลง -20% เทียบช่วงเดียวกันของปีก่อน ตาม NPLs ที่ลดลงคาดที่ 6.4% ทั้งนี้จากนโยบายที่จะยึดรถแทนการประนีประนอมหนี้ และคุณภาพรถยึดที่ดีขึ้น ทำให้บริษัทมีขาดทุนจากการขายรถยึดที่ลดลง เราจึงปรับประมาณการกำไรสุทธิปี 2019E/20E เพิ่มขึ้น +3%/+5%
โดยได้ปรับลด NPLs เป็น 6.3%/6.5%, Credit cost ลดลงอยู่ที่ 250-265 bps และปรับลด Cost to income ratio เป็น 41.8%/40.7% ราคาหุ้นปรับตัวเพิ่มขึ้น 39% และ 79% ในช่วง 1 และ 6 เดือนที่ผ่านมาจาก 1) ผลประกอบการที่ดีขึ้น, และ 2) การเข้าคำนวณ FTSE Micro Cap
อย่างไรก็ตามยังคงคำแนะนำ “ซื้อ” เนื่องจากโอกาสในการขยายสินเชื่อที่ aggressive มากขึ้น ภายหลังการเข้ามาเป็นประธานกรรมการธนาคาร iBank ของคุณระเฑียร ศรีมงคล และบริษัทจะเพิ่มการยึดรถแทนการประนีประนอมของ NPLs ที่จะส่งผลบวกต่อ LGD ที่ลดลง และค่าใช้จ่ายตั้งสำรองฯที่ลดลง ซึ่งก่อให้เกิดโอกาสที่จะ Reverse สำรองส่วนเกินกลับมาเป็นรายได้ในอนาคต